open-index/open-wikipedia-markdown huggingface dataset:
6. април

6. април — 96. дзень у року (97. дзень у  преступним року) по Григориянским календаре. До конца рока єст ище 269 днї.

Народзени

1483 — Рафаел, италиянски маляр и архитекта флорентинскей школи.

1953 — Александер Зозуляк, новинар,  видаватель, русински културни дїяч, маляр.

Умарли

885 — Святий Методий,  прекладатель Святого писма на славянски язики, патрон Европи и Моравскей. 

1520 — Рафаел, италиянски маляр и архитекта флорентинскей школи.

1528 — Албрехд Дирер,  маляр, ґрафичар и теоретичар  зментосци. 

1971 — Иґор Стравински, русийски композитор. 

2011  —  https://rsk.wikipedia.org/wiki/%D0%9C%D0%B8%D0%BA%D0%BE%D0%BB%D0%B0_%D0%9A%D0%BE%D1%80%D0%BF%D0%B0%D1%88 Микола Корпаш (24. юний 1940—† 6. април 2011,) бул, у периодзе од 1964. по 1978. рок, найпопуларнєйши шпивач руских шпиванкох на просторох бувшей Югославиї. Цо вецей, вон бул перши шпивач за хторого мож повесц же бул гитмейкер понеже даєдни шпиванки хтори одшпивал були правдиви музични гити у тедишнїм чаше.

2018  —  https://rsk.wikipedia.org/wiki/%D0%9C%D0%B0%D1%80%D0%B8%D1%8F_%D0%91%D1%83%D0%B4%D0%B8%D0%BD%D1%81%D0%BA%D0%B8  Мария Будински родз. Сабадош (*12. юлий 1931†6. април 2018), професорка физики, прекладателька.
7. април

7. април — 97. дзень у року (98. дзень у  преступним року) по Григориянским календаре. До конца рока єст ище 268 днї.

Подїї

1348 – У Ческей у Праги основани Карлов универзитет (Universitas Carolina), єден є з найстарших европских универзитетох, найстарши у централней европи и перши у славянских жемох, основал го Карло IV, цар Святого римского царства лєбо Карло IV Луксембурґски. Нєшка у його составе 17 факултети у Праги, Градец Кралове и Плзену.

1948 – Основана Шветова здравствена орґанизация, чий статут подписали 26 жеми.

1963 – Прилапени нови югославянски Устав, з хторим назва держави Федеративна Народна Република Югославия пременєна на Социялистична Федеративна Република Югославия.

Нєшка ше означує Медзинародни дзень здравя (World Health Day), преглашела го Шветова здравствена орґанизация (ШЗО) на Першей скупштини хтора отримана од 24. юния по 24. юлий 1948. року у Женеви. ШЗО тот дзень означує и як дзень снованя, и указує на найвекши проблеми у вязи зоз здравйом людзох на швеце.

Нєшка Медзинародни дзень спорту за розвой и мир. Означованє того дня порушала Ґенерална скупштина Зєдинєний нацийох 23. авґуста 2013. року зоз потримовку Медзинародного олимпийского комитету.

Народзени

1915  https://rsk.wikipedia.org/wiki/%D0%98%D1%80%D0%B8%D0%BD%D0%B0_%D0%9A%D0%BE%D0%BF%D1%87%D0%B0%D0%BD%D1%81%D0%BA%D0%B8_%D0%9A%D0%BD%D0%B5%D0%B6%D0%B5%D0%B2%D0%B8%D1%87 Ирина Копчански Кнежевич (*7. април 1915—†10. октобер 1983.), револуционерни активист, учаснїца у НОБ од 1941. року.

1915 – Народзена америцка шпивачка Елеонора Фейґен, позната як Били Голидей (Филаделфия, ЗАД, 7. април 1915 – Нюйорк, 17. юлий 1959), хтору волали кралїца джеза.

1917  Сак, Юрий Михайлович, ужгородски класични филолоґ, прекладатель творох подкарпатских писательох хтори писали на латинским язику.
 
Умарли

1947  Генри Форд, америцки инженєр и бизнисмен,  пионир автомобилскей индустриї.
8. април

8. април — 98. дзень у року (99. дзень у  преступним року) по Григориянским календаре. До конца рока єст ище 267 днї.

Подїї

1513 — Шпански виглєдовач Хуан Понсе де Леон, глєдаюци митске „жридло младосци”, одкрил Флориду и преглашел ю за шпански маєток.

1946 — У Женеви отримане остатнє зашеданє Лиґи народох, зоз чим урядово утаргнута тота медзинародна орґанизация и заменєна є з нову, а то нєшка Зєдинєни нациї (ЗН).

1971 — У Лондону отримани Перши шветови конґрес Ромох, на хторим верификована назва припаднїкох того народу – Роми. З одлуку ЗН 8. април преглашени за Шветови дзень Ромох.

2008 — Британски маґазин Класик рок (Classic Rock magazin) преглашел анґлийски рок бенд Лед зепелин (Led Zeppelin) за найлєпши бенд шицких часох.

Народзени

1937 — Народзени писатель, маляр и новинар Момчило Момо Капор (Сараєво, 8. април 1937 – Беоґрад, 3. марец 2010).

Умарли

1973 — Пабло Пикасо, каталонски маляр познати по своїх сурреалистичних  дїлох.

1984 — Пйотр Капица, русийски физичар, добитнїк Нобеловей награди.
4. април

4. април — 94. дзень у року (95. дзень у  преступним року) по Григориянским календаре. До конца рока єст ище 271 дзень.

Подїї

1850 — Основани город Лас Веґас.

1949 — У Вашинґтону основани Сиверноатлантски воєни пакт, з хторим створена моцна воєнополитична формация заходних союзнїкох.

1975 — Бил Ґейтс и Пол Ален основали Микрософт.

1984 — предсидатель ЗАД Роналд Реґан поволал швет же би ше забранєло хемийне оружиє шицких файтох. 

Народзени

1818 — Томас Майн Рид, анґлийски писатель, автор авантуристичних  романох и приповедкох.

1825 — У Новим Садзе народзени сербски науковец Дюра Даничич (Нови Сад, 4. април 1825 – Заґреб, 17. новембер 1882), бул сербски филолоґ, лексикоґраф и прекладатель).

1887 — Народзел ше Никола Танурджич (Стари Бечей, 4. април 1887 – Нови Сад, 1969), бул тарґовец, задужбинар и добротвор. Танурджич бул добротвор Матици сербскей, а помагал Соколску младеж и Новосадску тарґовецку младеж. Новосадянє го паметаю по дїловно-квартельним будинку Танурдїчовей палати, хтора збудована по проєкту Дьордя Табаковича, а находзи ше у центре на улїцох Змай Йововей, Модени и Илиї Оґняновича. Будованє почало 1933. року, а будинок закончени 1941. року, окрем квартельох у будинку бул биоскоп Рекс, готел и дутяни.

1888 — Евген Перфецкий, слависта, медиевиста, историчар у Угорскей Руси. 

1921 — Кирил Галас, поет, педаґоґ, линґвиста и познаватель литератури. 

Умарли

1890 Михайло Вальковский,  грекокатолїцки священїк, карпаторусински историчар, педаґоґ. 

1968 — Мартин Лутер Кинґ, афроамерицки политични лидер.
10. април

10. април — 100. дзень у року (101. дзень у  преступним року) по Григориянским календаре. До конца рока єст ище 265 днї.

Народзени

1793 — Осиф Ґаґанец, русински  препородни дїя, владика Прешовского  грекокатолїцкого  владичества.   

1847 — Народзел ше Джозеф Пулицер (Мако, Мадярска, 10. април 1847 – Чарлстон, ЗАД, 29. октобер 1911) снователь фондациї з хторей ше кажди рок у ЗАД додзелює „Пулицерова награда” за найлєпши витвореня у новинарстве, карикатури и литератури.

1888 — Евген Перфецкий, слависта, медиевиста,  историчар Угорскей Руси.

1922 — У Руским Керестуре народзени инженєр аґрономиї, новинар, редактор, просвитни, дружтвено-политични и културни роботнїк, баснописатель  https://rsk.wikipedia.org/wiki/%D0%A8%D1%82%D0%B5%D1%84%D0%B0%D0%BD_%D0%A7%D0%B0%D0%BA%D0%B0%D0%BD Штефан Чакан (Руски Керестур, 10. април 1922 – Суботица, 23. май 1987).

1932 — У Петровцох, у Горватскей, народзена учителька, поетеса и вельки почитователь рускей култури https://rsk.wikipedia.org/wiki/%D0%9B%D1%8E%D0%B1%D0%BA%D0%B0_%D0%A4%D0%B0%D0%BB%D1%86  Любка Фалц, дзивоцке Сеґеди (Петровци, 10. април 1932 – Винковци, 10. април 2018).

Умарли

2018 — Умарла Любка Фалц (*10. април 1932—†10. април 2018) учителька, поетеса и вельки почитователь рускей култури.
12. април

**12. април** — 102. дзень у року (103. дзень у  преступним року) по Григориянским календаре. До конца рока єст ище 263 днї.

## Подїї
• 1961 — Юрий Ґаґарин  одлєцел до вселени. 

• 1981 — При Институту за педаґоґию на Филозофским факултету у Новим Садзе оформена Катедра за руски язик и литературу. За першого шефа Катедри бул поставени др Юлиян Тамаш, а истого року ше уписала и перша ґенерация студентох на Ґрупи за руски язик и литературу. 

## Народзени
• 1922 — Михаил Кеминь, педаґоґ, русински поета, фолклориста,  дружтвени активиста.

• 1938 — Народзел ше Юлиян Каменїцки, (Коцур, 12. април 1938 – Атланта, ЗАД, 6. децембер 2020), основну школу закончел у Коцуре, а потим и дактилоґрафски курс у Вербаше. Робиц почал у Руским слове 1956. року и поступнє ше позарядово дошколовйовал. Кед дипломовал на висшей управней школи преходзи на роботне новинара спортскей рубрики и занїма ше зоз фотоґрафию, од 1993. року єден час є поставени за окончователя длужносци главного и одвичательного редактора новинох Руске слово. После пензионованя Юлин Каменїцки ше поцагнул з явного живота и преселєл ше до Зєдинєних Америцких Державох.

• 1961 — Народзел ше [[Михайло Зазуляк]] (*12. април 1961—†4. новембер 2017), новинар, ґлумец, режисер, рецитатор, автор текстох за дзецински нови композициї, за композициї у народним и забавним духу.

## Умарли
• 1945 — Франклин Рузвелт, америцки политичар. 

• 1954 — Петро Милославский,  хороводитель, познаватель уметносци,  композитор, учитель.

• 2016 [[Веруна Олеяр Ґрабельшек]] (*26. юний 1933-†12. април 2016), музична редакторка Радио Беоґрада, шпивачка.
Катеґория:Днї рока
Катеґория:12. април
13. април

13. април — 103. дзень у року (104. дзень у  преступним року) по Григориянским календаре. До конца рока єст ище 262 днї.

Подїї

1990 — совєтски лидер Михаил Ґорбачов официйно припознал Катински масакр за злодїйство  сталїнского режиму. 

Народзени

1932 — Юрий Кресила, русински маляр.
14. април

**14. април** — 104. дзень у року (105. дзень у  преступним року) по Григориянским календаре. До конца рока єст ище 261 дзень.

## Подїї
* 1865 — атентан на предсидателя ЗАД Абрахама Линколна од пошлїдкох хторого вон умар ютредзень рано.  

* 1912 — На своїм першим путованю, британска прейґокеанска ладя *Титаник* вдерела до лядовей криги у ноци у лядових водох сиверного Атлантика. Зачирела ше ютредзень вчас рано, и однєсла вецей як 1500 жертви.

* 1967 — Ролинґстонси (*The Rolling Stones*) були перши бенд зоз заходу хтори отримал концерт за желєзну завису у Варшави, Польска. Турнея по Европи тирвала од 25. марца по 17. април.

## Народзени

* 1629 — Народзел ше голандски математичар, астроном и физичар Кристиян Гайґенс (14. април 1629 – 8. юлий 1695), хтори одкрил персцень коло Сатурна и конструовал годзинку зоз шейталовом.

* 1883 — Народзел ше сербски писатель , есеїст, критичар, драматичар и прекладатель Сима Пандурович (Беоґрад, 14. април 1883 – Беоґрад, 27. авґуст 1960).

* 1911 —  Теодор Ромжа (*14. април 1911—†1. новембер 1947), священїк, духовнїк, професор филозофиї, мукачевски владика и апостолски администратор Мукачовскей грекокатолїцкей епархиї.

## Умарли
* 1759 — Ґеорґ Фридрих Гендл, нємецки композитор. 

* 1930 —  Владимир Владимирович Маяковски (Баґдати при Кутасию, 19. юлий 1893 – Москва, 14. април 1930) бул русийски писатель, маляр и футуриста.
11. април

**11. април** — 101. дзень у року (102. дзень у  преступним року) по Григориянским календаре. До конца рока єст ище 264 днї.

## Подїї
• 1765 — Першираз у историйних документох спомнута Руска школа у Коцуре, цо ше рахує як початок школства при Руснацох у тим месце.

• 1919 — Основана Медзинародна орґанизация роботи зоз шедзиском у Женеви.

• 1948 — Почала вибудов нового беоґрадского населєня на лївим побрежю Сави – Нового Беоґраду.

• 002 — У шедзиску ЗН у Нюйорку урядово основани стаємни Медзинародни суд за войново злодїйства, понеже вецей як 60 жеми ратификовали Римске спорозуменє зоз 1998. року, з хторим тот суд запровадзени.

• Нєшка Шветови дзень Паркинсоновей хороти.

• Нєшка ше означує Дзень защити природи Сербиї, хтори установени зоз Законом о защити природи 2009. року, а 11. априла 1949. року першираз установени статус защиценого природного добра у Сербиї, а то водопади Велька и Мала Рипалька при Сокобанї.

## Народзени
• 1755 — Народзени Джеймс Паркинсон (Шордич, Велька Британия, 11. април 1755 – Лондон, 21. децембер 1824), британски ґеолоґ, палєонтолоґ и лїкар хтори перши описал файту парализи хороту хтора наволана Паркинсонова хорота.

• 1929 — Ана Галчакова, русинска народна поетеса и писателька. 

• 1939 —   [[Силвестер Ґача]] (*11. април 1939—†2. авґуст 2008), просвитни роботнїк, єден з найзначнєйших хореоґрафох при Руснацох, автор хореоґрафийох танцох, ґлумец-аматер и автор текстох за композициї. 

## Умарли
• 2019 — Юрий Чори, русински писатель, етноґраф и фолклориста.
Катеґория:Днї рока
Катеґория:11. април
15. април

15. април — 105. дзень у року (106. дзень у  преступним року) по Григориянским календаре. До конца рока єст ище 260 днї.

Подїї

1755 — Обявени Словнїк анґлийского язика, перши модерни анґлийски словнїк, а обявел го др Самюел Джонсон, анґлийски поета, новинар и лексикоґраф.

1919 — у Совєтскей Русиї  вишол декрет о вибудови лаґрох рабскей роботи, на основи чого ше  поступнє розвила система ҐУЛАҐ. 

1923 — У лїченю диябетеса почалo ше хасновац инсулин, котри два роки пред тим пренашол канадски науковец, нобеловец Фредерик Бантинґ.

1952 — Френклин национална банка у Нюйорку видала першу кредитну карточку на швеце.

2019 — У катедрали Нотр Дам у Паризу, коло 18:50 годзин вибухнул огень хтори загашени 15 годзини познєйше. На катедрали хтора збудована 1163. року, згорело закрице и турня, а очкодована и нукашньосц катедрали. Дзвони на обновеней катедрали ше ознова оглашели 7. децембра 2024. року на 19:10 годзин, кед отворена обновена катедрала.

Нєшка шветови дзень уметносци, установела го Орґанизация Зєдинєних нацийох за образованє, науку и културу (УНЕСКО) 2012. року.

Народзени

1452 — Народзел ше Леонардо ди сер Пєро да Винчи (15. април 1452 – Амбоаз, Французка, 2. май 1519), бул италиянски ренесансни архитект, пренаходзач, инжинєр, скулптор и маляр.

1894 — Никита Хрущов, совєтски партийни функционер и  державнїк. 

1938 — Клаудия Кардинале,  италиянска филмска ґлумица. 

Умарли

1865 — Абрахам Линколн, 16. предсидатель ЗАД.

1949 — Дионизий Зубрицкий,  русински публициста, грекокатолїцки священїк, маляр, поета, дружтвени дїяч.

1993 —  https://rsk.wikipedia.org/wiki/%D0%97%D0%B2%D0%BE%D0%BD%D0%B8%D0%BC%D0%B8%D1%80_%D0%9D%D1%8F%D1%80%D0%B0%D0%B4%D0%B8 Звонимир Няради (*14. фебруар 1966—†15. април 1993), белетрист и литературни критичар медзи войводянскима Русинами/Руснацами.

2005 — Монсиньор др https://rsk.wikipedia.org/wiki/%D0%99%D0%BE%D0%B0%D0%BA%D0%B8%D0%BC_%D0%93%D0%B5%D1%80%D0%B1%D1%83%D1%82 Йоаким Гербут (*14. фебруар 1928 - †15. април 2005), владика скопски за римокатолїкох, апостолски еґзарх за грекокатолїкох у Македониї.

2008 —  https://rsk.wikipedia.org/wiki/%D0%9B%D1%8E%D0%B1%D0%BE%D0%BC%D0%B8%D1%80_%D0%9C%D0%B8%D0%BA%D0%B8%D1%82%D0%B0 Любомир Микита (*15. април 1925—†7. октобер, 2008), познати народни музичар,тамбураш, член дакедишнього оркестра Кирданци и вецей оркестрох Дома култури у Руским Керестуре.
Пасарайтов

**Пасарайтов** (х. род) то плєцени и дакус векши и ширши кошар елипсовей, лєбо округлей форми. Бул виплєцени зоз ручками за хтори ше могло тримац кед ше го ношело. Потребно наглашиц же бул вельо плїтши (10-15 центиметри) од кошара, односно виплєцени з вербового пруца о даскельо шорики. Пасарайтов ше хасновал у руским обисцу за рижни наменки.

* За сушенє овоцох, пресушованє вимитого маку и подоб. (с. кошар „комловар”): *Премити мак ше длуго пресихал на слунку на* *пасарайтове*.
* Давно на свадзбох ше (док ше нє послуговало полудзенок лєбо вечеру) у пасарайтове чувал нарезани хлєб, так го у пасарайтове и ношели ґу порихтаним свадзебним столом два особи и кладли нарезани фалатки на столи.

Слово пренєшеного значеня: 

* „нєузрети, нєдороснути чловек, зазрак, фильков”: *Нє будз „пасарайтов” – гвари ми ...* 

**Фразеолоґия**

Глава як ~ „велька глава”: *Од тих думох, знаце, думам же ми глава як пасарайтов.* 

*Нє можем* *я тельо попаметац, озда я нє мам главу як пасарайтов.*

## Литература
*Словнїк руского народного язика II* том О-Я, Нови Сад 2017, бок 129-130
Катеґория:Обисце
Червена кнїжка флори Сербиї

У Европи єст шейсц главни биореґиони (екореґиони) спомедзи хторих пейц заступени и у Сербиї. На основи того податку мож заключиц же ше у Сербиї находзи богатство биодиверзитету(4). Пре очуванє богатства рошлїнского и животиньского швета, 1999. року видата наукова публикация Червена кнїжка флори и фауни Сербиї (I том – у хторим початни список найзагроженших рошлїнох) по критериюмох Медзинародней униї за защиту природи. Даєдни файти рошлїнох цо маю вельке значенє источашнє заведзени и на шветову и европску Червену лїстину(1).

Защита живих єствох и околїска

У Сербиї защита природи реґулована зоз законскима предписанями, а тиж так ше почитую и медзинародни закони о зашити живих єствох и природи. Зоз законом ше зашицує поєдини файти рошлїнох и животиньох, а зоз тим и одредзени подруча у хторих ше находзи рижнородни живи швет. Подруча хтори зашицени то национални парки, резервати природи, парки природи...(4).

Кажда держава ма окремни червени лїстини у червених кнїжкох у хторих зазначени поєдинєчни загрожени файти. Лїстини и кнїжки червеней фарби прето же би зоз самим тим опоминали же ше даєдни файти находза у одредзеним статусу загроженосци. 

Концепция червених кнїжкох

У червених кнїжкох Сербиї находза ше характеристики загрожених файтох, у якей мири су загрожени, їх бивальнїк и розпрестартосц. Тоти податки ше кажди пейц роки преверюю и дополнюю. По нєшка обявени: 

-	Червена кнїжка флори Сербиї I;

-	Червена кнїжка дньових мотильох;

-	Червена кнїжка фауниСербиї I — водожемци;

-	Червена кнїжка фауни Сербиї I — шмикаче.

Публикация Червена кнїжка флори Сербиї I, автора Владимира Стевановича, настала як резултат труду и дзешецрочней координованей роботи фаховцох, биолоґох ботанїчарох Сербиї. Таки кнїжки представяю нє лєм илустрациї и основни ботанїчни податки о рошлїнох хтори у опасносци же скапу, алє и нєобходни приручнїк за очуванє живого швета.

Под час роботи постало ясне же шицка загрожена флора Сербиї, зоз предпоставку же таки файти єст коло 600, нє може буц обробена за кратки час. Одлучене же Червена кнїжка будзе моноґрафска серия у чиїх рамикох буду видати даскельо кнїжки, а у першим тому начишлєни и анализовани тоти файти хтори скапали або ше дума же скапали и файти хтори наисце загрожени. Таки файти, на основи розличних критериюмох, єст 171 у Сербиї, и шицки су представени у моноґрафиї(1).

Число файтох и подзелєнє

Число наисце загрожених файтох у медзичаше нєпреривно рошнє, так же ше преценює же у Сербиї нєшка загрожени 215 файти и по закону су под строгим режимом защити(2).

Файти хтори скапали ґлобално

Же нє лєм даскельо файти скапали, алє и їх комплетни ґенофонд за науку занавше скапал, то опомнуце нє лєм за Сербию. Ту спадаю краґуєвацка мальва (Althaea kragujevacensis), враньска мальва  (Althaea vranjensis),  моравски орещок (Trapa annosa), безигелкова ґдовица (Scabiosa achaeta). Тоти файти, пред тим як подполно скапали, росли лєм у Сербиї(3).

Методолоґия

У моноґрафиї загрожени файти подзелєни по ґрупох.Тота катеґоризация оможлївює же би ше ефективно интервеновало при защити поєдиних файтох.

Авторе за ґрупованє загрожених файтох хасную шлїдуюци катеґориї:
9. април

9. април — 99. дзень у року (100. дзень у  преступним року) по Григориянским календаре. До конца рока єст ище 266 днї.

Подїї

1683 — Французки виглєдовач Рене Робер Кавелиє, сер де Ла Сал преглашел вельку територию у Америки за маєток Французкей и наволал ю Луизияна, на чесц краля Луя Штернастого.

1940 — У Беоґрадзе отримани Перши конґрес студентох Югославиї, на хторим 127 делеґати Беоґрадского, Заґребского и Люблянского универзитета зоз декларацию одлучно осудзели империялистичну войну и виражели порихтаносц студентох и младежи, вєдно з народом, предлужиц борбу процив уцагованя жеми до войни.

2002 — Парламенти Сербиї и Чарней Гори прилапели спорозуменє о утаргованю Союзней Републики Югославиї и твореню союзу Сербиї и Чарней Гори.

Народзени

1821 — Народзел ше французки писатель Шарл Пєр Бодлер (Париз, Французка, 9. април 1821 — 31. авґуст 1867).

1907 — Иван Шлепецкий, историчар литератури,  културно-просвитни дїяч.

1922 — Иван Мацинский, поет, литературознавец, прекладатель, публициста, педаґоґ и дружтвено-културни  активиста у Прешовским  реґиону Словацкей. 

1926 — Народзени Хю Хефнер (Чикаґо, ЗАД, 9. април 1926 – Лос Андєлес, 27. септембер 2017), америцки публициста, продуцент, снователь и главни редактор маґазина Плейбой.

1929 —  https://rsk.wikipedia.org/wiki/%D0%9C%D0%B8%D1%80%D0%BE%D0%BD_%D0%9B%D0%B0%D0%B7%D0%BE%D1%80 
Др Мирон Лазор (*9. април 1929—†3. авґуст 2002), єден з наукових преднякох у Заводзе за технолоґию статковей покарми, наукови совитнїк на Технолоґийним факултету у Новим Садзе.

1935 — Володимир Беланин, орґанизатор бизнису,  русински активиста, мецена у русинскей култури.

Умарли

2019 —  https://rsk.wikipedia.org/wiki/%D0%9C%D0%B8%D1%85%D0%B0%D0%B9%D0%BB%D0%BE_%D0%92%D0%B0%D1%80%D2%91%D0%B0 Михайло Варґа (*17. април 1952—†9. април 2019), културни и дружтвено-политични активиста и єден з найталантованших ґлумцох у аналох театралней уметносци на руским язику у Югославиї и Сербиї.

2023 — Иван Туряниця, професор  УжНУ (биохемия), русински  дружтвени дїяч.
Квинтола

Квинтола (fr. quintolet, engl. quintuplet) настава так же ше єдна нотна вредносц подзели на пейц єднаки часци (место на штири).[1]
Квинтола ше означує:
1.	лєм зоз числом 5 (над або под ноти), 
2.	зоз числом 5 и луком (над або под ноти) або
3.	зоз числом 5 и уловасту заграду (над або под ноти).
Квинтола спада до нєправилней тонскей групи  прето же наства з подзелєньом нотней вредносци на 5 часци.[2]
Приказ наставаня квинтоли
Нотна вредносц ше
место на 4	дзели на 5 часци
Цала нота  
 	 
Половка ноти  
 	 
Штварцина ноти  
 	 
•	Кед нотну вредносц подзелїме на 3 єднаки часци - настава триола, кед подзелїме на 6 - секстола, на 7 - септола итд.[3]

Референци
1.	 Властимир Перичић, Вишејезични речник музичких термина
2.	 Радивој Лазић, Школа за кларинет: Учим кларинет IV Архивирано на веб-сајту Wayback Machine (30. децембар 2012), Приступљено 9. 4. 2013.[непоуздан извор?]
3.	 Р. Лазић - В. Перичић, Основи теорије музике, Приступљено 9. 4. 2013.[непоуздан извор?]
Кошарик

**Кошарик** (демунитив) то слово хторе настало од слова кошар.

Кошарик то вельо менши кошар и здабал на кошарку алє без виплєценей ручки „по горе, попрейґа” як цо маю кошарки. Тиж найчастейше нє мал виплєцени менши ручки на бокох за триманє як на кошарох. Дзепоєдни кошарики мали и виплєцену покривку з хтору ше прикривало верх кошарика. 

Руски ґаздинї поготов хасновали кошарики рижних велькосцох: мали кошарик бул пречнїка 20-25 центиметри, векши коло 40-50 цм. И глїбина му нє була єднака. У таких менших кошарикох зберало ше вайца у курнїку, часто ше их у нїх чувало у коморки, приношело ше желєняву за готовенє єдла (кромплї, цибулї, мархви, петрушки) зоз долїка, лєбо з пиньвици, вєшенї зазберовало ше плоди, овоц, орехи, лїсковци  итд. У векших (коло 50 цм) и глїбших кошарикох чувал ше упечени хлєб, а жени хтори ткали часто у кошарикох тримали порихтани намотани клупка за тканє, пайпочки з цвернами и други потребни прибор за таки роботи.

**Фразеолоґия**: *Скакац на кошарик- скакац зоз скурченима ногами.* У таким положеню скакац *на кошарик* до води хлапцом було вше облюбене та аж и по нєшка. 

**Пасарайтов** то плєцени и дакус векши кошар лєбо кошарик округли або елипсовей форми хтори бул зоз ручками алє бул вельо плїтши од кошарика. Пасарайтов ше хасновал у обисцу за рижни наменки. 

## Литература

* *Словнїк руского народного язика I том,* Нови Сад 2017. рок, бок 633
* Гордана Вуковић, Терминологија куће и покућства у Војводини. Нови Сад (Филозофски факултет), 1988,бок 508
* Стари занати у Војводини. 1992, бок 340, бок 313, 327.

## Вонкашня вяза

* Výroba proutěného košíku - skautnet.cz | skautnet.sk youtube.com